CELEX: 62019TN0631
Language: ro
Date: 2019-09-21 00:00:00
Title: Cauza T-631/19: Acțiune introdusă la 21 septembrie 2019 – BNetzA/ACER

11.11.2019   
            
            
               RO
            
            
               Jurnalul Oficial al Uniunii Europene
            
            
               C 383/69
            
         
      Acțiune introdusă la 21 septembrie 2019 – BNetzA/ACER
      (Cauza T-631/19)
      (2019/C 383/78)
      Limba de procedură: germana
      
         Părțile
      
      
         Reclamantă: Bundesnetzagentur für Elektrizität, Gas, Telekommunikation, Post und Eisenbahnen (BNetzA) (reprezentanți: H. Haller, T. Heitling, L. Reiser, N. Gremminger și V. Vacha, avocați)
      
         Pârâtă: Agenția pentru Cooperarea Autorităților de Reglementare din Domeniul Energiei (ACER)
      
         Concluziile
      
      Reclamanta solicită Tribunalului:
      
                  —
               
               
                  anularea următoarelor dispoziții ale deciziei nr. 2/2019 a pârâtei din 21 februarie 2019 și a deciziei nr. A-003-2019 a Comisiei de apel a pârâtei din 11 iulie 2019, adoptate în această privință:
                  
                              (i)
                           
                           
                              articolul 5 alineatele (5)-(9) din anexa I;
                           
                        
                              (ii)
                           
                           
                              articolul 10 alineatul (4) a doua parte a tezei și alineatul (5) din anexa I;
                           
                        
                              (iii)
                           
                           
                              articolul 16 alineatul (2) a doua teză și alineatul (3) litera (d) punctul (vii) din anexa I;
                           
                        
                              (iv)
                           
                           
                              articolul 5 alineatele (5)-(9) din anexa II;
                           
                        
                              (v)
                           
                           
                              articolul 17 alineatul (3) litera (d) punctul (vii) din anexa II;
                           
                        
                              (vi)
                           
                           
                              toate dispozițiile din cadrul anexelor I și II care fac referire în mod expres la dispozițiile menționate la punctele (i)-(v);
                           
                        
            
                  —
               
               
                  în subsidiar, anularea în întregime a deciziei nr. 2/2019 a pârâtei din 21 februarie 2019 și a deciziei nr. A-003-2019 a Comisiei de apel a pârâtei din 11 iulie 2019, adoptate în această privință;
               
            
                  —
               
               
                  obligarea pârâtei la plata cheltuielilor de judecată.
               
            
         Motivele și principalele argumente
      
      Acțiunea se întemeiază pe următoarele motive:
      
                  1.
               
               
                  Primul motiv: nelegalitatea formală a deciziei atacate
                  Decizia ACER ar fi nelegală din punct de vedere formal, întrucât, prin adoptarea deciziei atacate, ACER ar fi depășit limitele competenței sale.
               
            
                  2.
               
               
                  Al doilea motiv: încălcarea Regulamentului (UE) 2019/943 al Parlamentului European și al Consiliului (1)
                  
                  
                              —
                           
                           
                              ACER nu ar fi autorizată să definească un mecanism potrivit căruia elementele de rețea interne urmează să fie excluse din calculul capacității în cadrul unei preselecții.
                           
                        
                              —
                           
                           
                              Prin decizia sa, ACER (i) ar fi definit elementele critice de rețea, (ii) ar fi prevăzut o aplicare neuniformă a valorii PTDF la elementele de rețea interne și interzonale și (iii) ar fi introdus un criteriu de eficiență pentru elementele de rețea interne. Aceasta ar constitui o încălcare a articolului 16 alineatele (4) și (8) din Regulamentul (UE) 2019/943.
                           
                        
                              —
                           
                           
                              În decizia atacată, ACER ar fi precizat că împărțirea zonelor de ofertare trebuie verificată potrivit unei anumite metodologii și în cadrul anumitor termene. Această abordare ar fi contrară Regulamentului (UE) 2019/943.
                           
                        
                              —
                           
                           
                              Operatorii de transport și de sistem ar fi constrânși de facto să mențină disponibil 100 % un nivel minim de capacitate de tranzacționare în elementele lor de rețea interne și mai mult pentru comerțul transfrontalier. Această abordare ar fi contrară Regulamentului (UE) 2019/943.
                           
                        
                              —
                           
                           
                              ACER ar intenționa să excludă pe termen lung din calculul capacității liniile interne cu o valoare PTDF mai mică de 10 %. Această abordare ar fi contrară Regulamentului (UE) 2019/943.
                           
                        
                              —
                           
                           
                              Prin introducerea criteriului de eficiență ar fi încălcată dispoziția tranzitorie de la articolul 15 alineatul (2) din Regulamentul (UE) 2019/943.
                           
                        
                              —
                           
                           
                              Decizia ACER ar încălca articolul 14 alineatul (5) din Regulamentul (UE) 2019/943, întrucât nu ar ține seama de noile investiții în infrastructura rețelei.
                           
                        
                              —
                           
                           
                              ACER ar solicita o utilizare extinsă a măsurilor de remediere. Această abordare ar fi contrară cerințelor Regulamentului (UE) 2019/943.
                           
                        
                              —
                           
                           
                              ACER ar încălca prevederile Regulamentului (UE) 2019/943 privind reîmpărțirea zonelor de ofertare.
                           
                        
                              —
                           
                           
                              ACER și-ar crea o competență de reîmpărțire a zonelor de ofertare și ar încălca astfel articolul 14 alineatele (3) și (6)-(8) și articolul 15 alineatele (5) și (7) din Regulamentul (UE) 2019/943.
                           
                        
            
                  3.
               
               
                  Al treilea motiv: încălcarea Regulamentului (UE) 2015/1222 al Comisiei (2)
                  
                  
                              —
                           
                           
                              Criteriul de eficiență introdus de ACER ar constrânge de facto statele membre la o reconfigurare a zonelor de ofertare ale acestora. Această abordare ar fi contrară cerințelor Regulamentului (UE) 2015/1222.
                           
                        
                              —
                           
                           
                              ACER ar solicita o utilizare extinsă a măsurilor de remediere. Această abordare ar fi contrară cerințelor Regulamentului (UE) 2015/1222.
                           
                        
            
                  4.
               
               
                  Al patrulea motiv: încălcarea principiului proporționalității
                  Decizia ACER nu ar fi proporțională, întrucât nu ar fi în măsură să îndeplinească obiectivele Regulamentului (UE) 2015/1222.
               
            
                  5.
               
               
                  Al cincilea motiv: încălcarea principiului nediscriminării
                  Definirea elementelor critice de rețea și a măsurilor incipiente de remediere a fluxurilor în buclă ar determina o discriminare indirectă pe motiv de cetățenie.
               
            
         (1)  Regulamentul (UE) 2019/943 al Parlamentului European și al Consiliului din 5 iunie 2019 privind piața internă de energie electrică (JO 2019, L 158, p. 54).
      
         (2)  Regulamentul (UE) 2015/1222 al Comisiei din 24 iulie 2015 de stabilire a unor linii directoare privind alocarea capacităților și gestionarea congestiilor (JO 2015, L 197, p. 24).